बिग बॉस फेम शिव ठाकरे ने बताया कास्टिंग काउच का एक्पीरियंस, बोले- रोल के बहाने डायरेक्टर ने मसाज सेंटर आने को कहा
Big Boss Fame Shiv Thakare On His Casting Couch Experience  - बिग बॉस 16 फेम शिव ठाकरे ने हाल ही में अपने साथ हुए कास्टिंग काउच के बारे में खुलकर बात की। इस दौरान शिव ने अपने साथ हुए शोषण से जुड़े एक्सपीरिएंस साझा किया
बिग बॉस 16 फेम शिव ठाकरे ने हाल ही में अपने साथ हुए कास्टिंग काउच के बारे में खुलकर बात की। इस दौरान शिव ने अपने साथ हुए शोषण से जुड़े एक्सपीरिएंस साझा किया और बताया कि करियर की शुरुआत में एक कास्टिंग डायरेक्टर ने उन्हें ऑडिशन देने के बहाने मसाज सेंटर बुलाया था। इतना ही नहीं शिव ने कहा कि मुंबई में आने के बाद मुझे पता चला कि यहां सिर्फ लड़कियों को डर नहीं रहता है, बल्कि लड़कों को भी यहां शिकारियों से डर लगता है।’
ऑडिशन के बहाने मसाज पॉर्लर बुलवाया
हिंदुस्तान टाइम्स को दिए इंटरव्यू में कास्टिंग काउच से जुड़े एक्सपीरियंस को याद करते हुए शिव ने कहा- 'मैं एक बार ऑडिशन देने के लिए आराम नगर गया था। वहां पर मौजूद कास्टिंग डायरेक्टर मुझे बाथरूम में ले गया और उसने मुझसे कहा-’यहां पे मसाज सेंटर है।’ एक बार तुम ऑडिशन के बाद यहां आओ, तुम तो वर्कआउट भी करते हो।’
शिव ने आगे कहा- उस वक्त मुझे ऑडिशन और मसाज सेंटर के बीच कोई संबंध नहीं नजर आया।’मैं बस वहां से चला गया क्योंकि वह कास्टिंग डायरेक्टर थे और मैं कोई उनसे कोई पंगा नहीं चाहता था। मैं कोई सलमान खान नहीं हूं। लेकिन मैंने महसूस किया कि जब कास्टिंग काउच की बात आती है, तो पुरुषों और महिलाओं के बीच कोई भेदभाव नहीं होता है।’
मैडम ने मुझे रात 11 बजे ऑडिशन के लिए बुलाया था- शिव 
शिव ने कास्टिंग काउच से जुड़ा दूसरा एक्सपीरिएंस शेयर करिया जब एक महिला ने उन्हें रात 11 बजे ऑडिशन के लिए बुलाया था। उन्होंने कहा- ‘चार बंगलो में एक मैडम थीं। वो मुझसे कहती थीं- मैंने इसको बनाया है, मैंने उसका करियर बनाया है। वो मुझे रात के 11 बजे ऑडिशन के लिए बुला रहीं थीं। मैं इतना भोला तो नहीं हूं कि मुझे समझ नहीं आएगा कि रात में क्या ऑडिशन होते हैं। मैंने उनसे कहा कि मुझे कुछ काम है और मैं इसे नहीं बना सकता।’
मैडम बोलीं- मुझे करियर में काम नहीं मिलेगा
मेरे मना करने पर उन्होंने कहा- ‘क्या आपको काम नहीं करना? ऐसे आपको इंडस्ट्री में कभी काम नहीं मिलेगा। उन्होंने मुझे ऐसी कई सारी चीजें बोलीं।’ इंडस्ट्री में कई ऐसे लोग हैं, जो आपको डीमोटिवेट करेंगे और आपके साथ हेराफेरी करेंगे। लेकिन मैं इन चीजों से कभी परेशान नहीं होता हूं।’
लोगों ने रोल दिलाने के बदले पैसे मांगे- शिव 
कास्टिंग काउच के अलावा शिव ने बताया कि कई लोग ऐसे भी थे, जिन्होंने रोल के बदले उनसे पैसे ऐठने की कोशिश की थी। उन्होंने कहा- कई लोगों ने मुझसे यह कहते हुए पैसे मांगे हैं कि तुम हमें पैसे दो और हम तुम्हारे लिए अच्छे शो लाएंगे। मुझे बस यह बात पता थी कि अगर मैं किसी रोल में फिट नहीं बैठता हूं, तो वो किरदार मुझे कोई भी नहीं दिला सकता है।